Sanajan dadi juru main tengah Michel Platini isih bisa gawé gol. Ing taun 1984 piyambaké malah dadi "top score" (juru main kang nyétak gol paling akèh) ing Piyala Éropah 1984. Platini saliyané dadi juru main tengah kang apik, piyambaké uga misuwur dadi juru tendhangan bébas. Michel Platini tau nyekel rékor juru main kang ngegolaké paling akèh ing tim nasional Prancis ya iku 41 gol nganti tekan 2007. Banjur rekor iku direbut déning Thierry Henry.